b'\n_START_ARTICLE_\nNAWSARH-prosjektet\n_START_PARAGRAPH_\nNAWSARH-prosjektet (Norwegian All Weather Search And Rescue Helicopter) er Justis- og beredskapsdepartementets anskaffelsesprosjekt for nye redningshelikoptre._NEWLINE_Prosjektet startet opp 25. oktober 2007 med m\xc3\xa5l om at alle Sea King-helikoptrene skal v\xc3\xa6re erstattet med nye, tidsmessige redningshelikoptre innen 2020. 19. desember 2013 ble det underskrevet kontrakt mellom AgustaWestland og regjeringen om kj\xc3\xb8p av 16 helikoptre av typen AgustaWestland AW101, som i 2016 skiftet navn til Finmeccanica AW101.\n_START_SECTION_\nProsjektorganisasjon\n_START_PARAGRAPH_\nProsjektet styres av Rednings- og beredskapsavdelingen i Justis- og beredskapsdepartementet, som ogs\xc3\xa5 har et brukerforum for redningshelikoptertjenesten som r\xc3\xa5dgivende organ. Brukerforum er et organ, ledet av departementet og sammensatt av representanter fra organisasjoner med brukere av redningshelikoptertjenesten, som skal bidra med kunnskap innenfor de omr\xc3\xa5dene de representerer. M\xc3\xa5let er \xc3\xa5 ivareta brukernes interesser. Her sitter blant annet representanter for de frivillige organisasjonene, yrkes- og fagorganisasjoner, forsvaret, politi og redningssentralene. Prosjektet har 4\xe2\x80\x935 fast ansatte medarbeidere og i tillegg fast oppnevnte medarbeidere fra Luftforsvaret og fra Helse- og omsorgsdepartementet. Dette er eksperter p\xc3\xa5 operative forhold innen redningshelikoptertjeneste fra 330 skvadron og innen luftambulanse og anestesi. Prosjektet benytter i tillegg innleide konsulenter for operative, tekniske, juridiske og \xc3\xb8konomiske forhold._NEWLINE_Som alle offentlige anskaffelser over 500 millioner kroner er prosjektet p\xc3\xa5lagt \xc3\xa5 arbeide under det s\xc3\xa5kalte KS-ordningen. Det betyr at det m\xc3\xa5tte utarbeides en rekke dokumenter for \xc3\xa5 belyse alle sider av anskaffelsen.\n_START_SECTION_\nBakgrunn\n_START_PARAGRAPH_\nFostervollutvalget (NOU 1997:3), ledet av Alv Jakob Fostervoll, slo fast at det var behov for \xc3\xa5 skifte ut Sea King-redningshelikoptrene med noe nytt og bedre. Basert p\xc3\xa5 Fostervollutvalgets rapport leverte Justisdepartementet Stortingsmelding nr. 44 (2001\xe2\x80\x932002) \xc2\xabOm redningshelikoptertjenesten i fremtiden\xc2\xbb til Stortinget den 11. mai 2001. Da Stortinget behandlet saken den 16. mai 2002 \xc3\xb8nsket et flertall p\xc3\xa5 Stortinget at det skulle etableres et helikopterfaglig forum, som skulle gjennomg\xc3\xa5 aktuelle fremtidige redningshelikoptre i Norge._NEWLINE_Justisdepartementets helikopterfaglige forum leverte sitt dokument \xc2\xabUtredning om redningshelikoptre\xc2\xbb med forslag til krav til nye redningshelikoptre 13. juni 2003. Da Norge bestilte nye helikoptre til Luftforsvaret gjennom Nordic Standard Helicopter Procurement (NSHP) Project i 2001, ble det i tillegg til anskaffelse av 14 NH90 helikoptre til kystvakt og fregatt-tjeneste ogs\xc3\xa5 tatt opsjon p\xc3\xa5 ti NH90 til bruk som redningshelikopter. Etter en reforhandlingsrunde der det viste seg at NH90 ikke tilfredsstilte de kravene som Justisdepartementet hadde utarbeidet basert p\xc3\xa5 helikopterfaglig forums anbefalinger, besluttet regjeringen i 2007 \xc3\xa5 si fra seg opsjonene og starte anskaffelsesprosessen p\xc3\xa5 nytt.'